ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๙๗๓ (พ.ศ. ๒๕๕๓)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๔ กรุงเทพมหานคร สายที่ ๑๐๐๙ ตลาดยิ่งเจริญ-ตลาดวงศกร-มีนบุรี[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๙๒๑ (พ.ศ. ๒๕๕๒) ประกาศ ณ วันที่ ๑๐ กุมภาพันธ์ ๒๕๕๒ กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๐๐๙ตลาดยิ่งเจริญ-วัดแป้นทองโสภาราม เป็น ตลาดยิ่งเจริญ-ตลาดวงศกร-มีนบุรีและให้มีรายละเอียดเส้นทางแยกช่วงเพิ่มขึ้นอีก ๑ ช่วง นั้น คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑/๒๕๕๓ เมื่อวันที่ ๑๒ มกราคม ๒๕๕๓ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๔ กรุงเทพมหานคร สายที่ ๑๐๐๙ตลาดยิ่งเจริญ-ตลาดวงศกร-มีนบุรีให้มีรายละเอียดเส้นทางแยกช่วงวงกลมตลาดยิ่งเจริญ-ตลาดวงศกร-วัชรพลเพิ่มขึ้นอีกหนึ่งช่วง โดยให้ใช้รายละเอียดเส้นทาง ดังต่อไปนี้สายที่ ๑๐๐๙ ตลาดยิ่งเจริญ-ตลาดวงศกร-มีนบุรีเที่ยวไปเริ่มต้นจากตลาดยิ่งเจริญ ไปตามถนนพหลโยธินแยกขวาไปตามถนนจันทรุเบกษา แยกซ้าย ไปตามถนนเลียบคลองสอง แยกขวาไปตามถนนสายไหมผ่านตลาดวงศกร ไปตามถนนหทัยราษฎร์ แยกซ้ายไปตามถนนหทัยมิตร แยกขวาไปตามถนนนิมิตรใหม่ถนนสุวินทวงศ์ แยกขวาไปตามถนนรามคำแหง แยกขวาไปตามถนนร่มเกล้าแยกซ้ายไปตามถนนสีหบุรานุกิจ จนสุดเส้นทางที่ตลาดมีนบุรีเที่ยวกลับเริ่มต้นจากตลาดมีนบุรี ไปตามถนนสีหบุรานุกิจแยกขวาไปตามถนนสุวินทวงศ์ แยกซ้าย ไปตามถนนนิมิตรใหม่ แล้วไปตามเส้นทางเดิมจนสุดเส้นทางที่ตลาดยิ่งเจริญช่วงตลาดยิ่งเจริญ-วัดแป้นทองโสภารามเริ่มต้นจากตลาดยิ่งเจริญ ไปตามถนนพหลโยธิน แยกขวาไปตามซอยพหลโยธิน ๕๔/๑ถนนเลียบคลองสอง แยกขวาไปตามถนนสายไหม ผ่านตลาดวงศกร ไปตามถนนหทัยราษฎร์แยกขวาไปตามซอยวัดแป้นทอง ผ่านโรงเรียนขุมทองวิทยา โรงเรียนวัดแป้นทองโสภารามจนสุดเส้นทางที่วัดแป้นทองโสภารามช่วงตลาดยิ่งเจริญ-ถนนเพิ่มสิน-ตลาดวงศกรเริ่มต้นจากตลาดยิ่งเจริญ ไปตามถนนพหลโยธิน แยกขวาไปตามซอยพหลโยธิน ๕๔/๑ถนนเลียบคลองสอง แยกขวาไปตามถนนเพิ่มสิน ผ่านโรงเรียนศิริวัฒน์วิทยาวัดอยู่ดีบำรุงธรรม (วัดออเงิน) แยกซ้ายไปตามถนนสุขาภิบาล ๕ จนสุดเส้นทางที่ตลาดวงศกรช่วงตลาดยิ่งเจริญ-วัดเกาะสุวรรณาราม-วัดพรพระร่วงประสิทธิ์เริ่มต้นจากตลาดยิ่งเจริญ ไปตามถนนพหลโยธิน แยกขวาไปตามซอยพหลโยธิน ๕๔/๑แยกขวาไปตามซอยวัดเกาะสุวรรณาราม ผ่านวัดเกาะสุวรรณาราม โรงเรียนวัดเกาะสุวรรณารามหมู่บ้านเพชรไพลิน แยกซ้ายไปตามถนนเพิ่มสิน ผ่านวัดอยู่ดีบำรุงธรรม (วัดออเงิน)แยกขวาไปตามถนนสุขาภิบาล ๕ จนสุดเส้นทางที่วัดพรพระร่วงประสิทธิ์ช่วงตลาดยิ่งเจริญ-ถนนเพิ่มสิน-โรงเรียนรัตนโกสินทร์สมโภชบางเขนเริ่มต้นจากตลาดยิ่งเจริญ ไปตามถนนพหลโยธิน แยกขวาไปตามซอยพหลโยธิน ๕๔/๑ถนนเลียบคลองสอง แยกขวาไปตามถนนเพิ่มสิน ผ่านวัดลุ่มเจริญศรัทธาธรรมแยกขวาไปตามถนนวัชรพล ผ่านโรงเรียนไทยรัฐวิทยา ๗๕ จนสุดเส้นทางที่โรงเรียนรัตนโกสินทร์สมโภชบางเขนช่วงวัดอยู่ดีบำรุงธรรม(วัดออเงิน)-ตลาดวงศกร-ถนนลำลูกกา เริ่มต้นจากวัดอยู่ดีบำรุงธรรม(วัดออเงิน) ไปตามถนนเพิ่มสิน แยกซ้ายไปตามถนนสุขาภิบาล ๕ แยกซ้ายไปตามถนนสายไหม ผ่านตลาดวงศกรแยกขวาไปตามถนนเฉลิมพงษ์ จนสุดเส้นทางที่บริเวณบรรจบถนนลำลูกกาช่วงวงกลมตลาดยิ่งเจริญ-ตลาดวงศกร-วัชรพลเริ่มต้นจากตลาดยิ่งเจริญ ไปตามถนนพหลโยธิน แยกขวาไปตามถนนจันทรุเบกษาแยกซ้ายไปตามถนนเลียบคลองสอง แยกขวาไปตามถนนสายไหม ผ่านตลาดวงศกรแยกขวาไปตามถนนสุขาภิบาล ๕ แยกซ้ายไปตามถนนวัชรพล แยกขวาไปตามถนนรามอินทราแยกขวาไปตามถนนพหลโยธิน จนสุดเส้นทางที่ตลาดยิ่งเจริญประกาศณ วันที่ ๓๐ มีนาคม พ.ศ. ๒๕๕๓อร่ามก้อนสมบัติรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๒มิถุนายน ๒๕๕๓นันท์นภัสร์/ตรวจ๒มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนที่ ๗๖ ง/หน้า ๒๓๓/๒๐ พฤษภาคม ๒๕๕๓